Φαίδων Ματθαίου

Ο **Φαίδων Ματθαίου** (12 Ιουλίου 1924 - 17 Σεπτεμβρίου 2011) ήταν Έλληνας διεθνής αθλητής και προπονητής καλαθοσφαίρισης. Θεωρείται ο πατριάρχης του ελληνικού μπάσκετ και έχει γράψει το αυτοβιογραφικό βιβλίο: *60 χρόνια στο Ελληνικό μπάσκετ*.

## Βιογραφικό
Γεννήθηκε στη Θεσσαλονίκη και καταγόταν από οικογένεια με αθλητικές καταβολές. Ο πατέρας του ήταν ο Μάνθος Ματθαίου, πρόεδρος του Άρη, ο οποίος σκοτώθηκε κατά το βομβαρδισμό από ιταλικά αεροπλάνα. Ασχολήθηκε με πολλά σπορ και ήταν πρωταγωνιστής σε όλα: πετοσφαίριση, πόλο, πινγκ πονγκ, τένις, σκοποβολή, ξιφασκία, αναβάτης σε αγώνες μοτοσυκλετών και ήταν μέλος των εθνικών ομάδων μπάσκετ και κωπηλασίας. 

Σε όλα τα αθλήματα ήταν αθλητής στον Άρη Θεσσαλονίκης. Μάλιστα συμμετείχε σε δύο Ολυμπιάδες σε δυο διαφορετικά αθλήματα: το 1948 στο Λονδίνο στην κωπηλασία και το 1952 στο Ελσίνκι στην καλαθοσφαίριση. 

Πέθανε στις 17 Σεπτεμβρίου 2011.

### Καλαθοσφαίριση (αθλητής)

Στην καλαθοσφαίριση έκανε μεγάλη καριέρα ως παίκτης και προπονητής πάνω από 60 χρόνια κατακτώντας πολλούς τίτλους. Αγωνιζόταν στη θέση του σέντερ. Ξεκίνησε από τον Άρη Θεσσαλονίκης το 1945 και το 1949 πήγε στον Παναθηναϊκό. Με τον Παναθηναϊκό κατέκτησε 3 Πρωταθλήματα Ελλάδας (1950, 1951, 1954). Το 1955 έπειτα από διαφωνία με τους συμπαίκτες του στον ΠΑΟ αποχωρεί και εντάσσεται στον Πανιώνιο. Στη συνέχεια αγωνίστηκε στον Σπόρτιγκ, επέστρεψε στον Πανιώνιο και αργότερα μεταγράφηκε στην ιταλική Στορμ Βαρέζε στην οποία αγωνίστηκε ως παίκτης και προπονητής. Τελείωσε την καριέρα του στον Άρη. Αγωνιζόταν στην θέση του πλέι μέικερ και φορούσε πάντα το νούμερο 1.

To 1955 αγωνίστηκε με τον Άρη στο διεθνές τουρνουά του Βιαρέτζο κατακτώντας την 2η θέση και ανακηρύχθηκε 1ος σκόρερ με 129 πόντους και πολυτιμότερος παίκτης. Η επιτυχία ήταν πολύ μεγάλη, αφού την εποχή εκείνη δεν υπήρχαν ευρωπαϊκά κύπελλα και τα διεθνή τουρνουά είχαν μεγάλη δημοσιότητα. Το όνομα του Ματθαίου έγινε γνωστό σε όλη την Ιταλία, ενώ εκτός από τον ιταλικό τύπο ρεπορτάζ για τον Ματθαίου είχαν ισπανικές και γαλλικές εφημερίδες. Χαρακτηρίστηκε ως ένας από τους πιο σπουδαίους Ευρωπαίους καλαθσφαιριστές της εποχής του.

### Εθνική Ελλάδας

Αγωνίστηκε στην Εθνική Ελλάδος σε 44 αγώνες και σημείωσε συνολικά 539 πόντους (μ.ο. 12). Έπαιξε στον πρώτο επίσημο αγώνα στην ιστορία της εθνικής το 1949 στο Ευρωμπάσκετ της Αιγύπτου, στον αγώνα Ελλάδα-Ολλανδία 46-28 στις 15 Μαΐου 1949 στο Κάιρο. Ήταν επίσης προπονητής στον πρώτο αγώνα της Εθνικής Ελλάδος γυναικών.

### Καλαθοσφαίριση (προπονητής)

Ως προπονητής έκανε επίσης μεγάλη καριέρα και πέρασε από τον πάγκο της Εθνικής αντρών, Εθνικής γυναικών, Πανιωνίου, Περιστερίου, ΠΑΟΚ, Ολυμπιακού, Άρη (γυναίκες) και άλλων. Θεωρείται ο δημιουργός της γυναικείας ομάδας μπάσκετ του Άρη. Αλησμόνητος είναι ο τελικός Κυπέλλου Ανδρών Ελλάδας,γνωστός ως ο "*Τελικός των Ξυρισμένων Κεφαλιών*" κατά τον οποίο ήταν προπονητής του ΠΑΟΚ. Την παραμονή του αγώνα ,ανέφερε στους παίκτες του  πως στις ΗΠΑ οι μπασκετμπολίστες πριν από κάποια ματς  κουρεύονται πολύ κοντά,ως δείγμα ενοτητας της ομάδας τους.Ετσι την ίδια μέρα  έκαναν το ίδιο  κι αυτοί του  ΠΑΟΚ, κατι που τους οδήγησε στο να κερδίσουν  το τρόπαιο του 1984 με 74-70 ,όταν όλοι πίστευαν ότι θα κέρδιζε άνετα ο Άρης.

### Τίτλοι

Ως παίκτης
* 1 **Χάλκινο μετάλλιο Ευρωμπάσκετ:** 1949 (Εθνική Ελλάδας)
* 1 **Χάλκινο μετάλλιο  στους Μεσογειακούς:** 1955 (Εθνική Ελλάδας)
* 3 **[[Πρωτάθλημα Ελλάδας καλαθοσφαίρισης ανδρών|Πρωταθλήματα Ελλάδας]]:** 1950, 1951, 1954 (Παναθηναϊκός)
* 1 **Πρωτάθλημα Κέντρου:** 1950, (Παναθηναϊκός)

Ως προπονητής
* 1 **[[Πρωτάθλημα Ελλάδας καλαθοσφαίρισης ανδρών|Πρωτάθλημα Ελλάδας]]:** 1976 (Ολυμπιακός)  
* 2 **[[Κύπελλο Ελλάδας καλαθοσφαίρισης ανδρών|Κύπελλα Ελλάδος]]:** 1976 (Ολυμπιακός), 1984 (ΠΑΟΚ)
* 3 **Πρωταθλήματα Θεσσαλονίκης γυναικών:** 1947, 1948, 1949 (Άρης)

## Παραπομπές


## Πηγές
* *Η Ιστορία του Άρη, Μπάσκετ 1922-2000*, Σύνδεσμος Φιλάθλων Άρη Super 3, Κωνσταντίνος Ίντος, Θεσσαλονίκη 2000
* *Αθλητικός σύλλογος Άρης 1914-2004*, κέντρο ιστορίας Θεσσαλονίκης, Θεσσαλονίκη 2004 ISBN 960-87344-8-7
* *Παναθηναϊκός 90 χρόνια ιστορικής πορείας 1908-1998*, Γ.Γεωργαλάς, Πάνος Φιαμέγκος, Αθήνα 1998
* *100 χρόνια Μπάσκετ 1891-1991*, Περιοδικό Τρίποντο, 1991

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Έλληνες αθλητές του στίβου
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Παλλακανέστρο Βαρέζε
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Παναχαϊκής
Κατηγορία:Έλληνες αθλητές της κωπηλασίας
Κατηγορία:Έλληνες αθλητές της επιτραπέζιας αντισφαίρισης
Κατηγορία:Έλληνες αθλητές της πετοσφαίρισης
Κατηγορία:Έλληνες αθλητές της αντισφαίρισης
Κατηγορία:Έλληνες αθλητές της ξιφασκίας
Κατηγορία:Οδηγοί αγωνιστικών μοτοσυκλετών
Κατηγορία:Αθλητές στίβου Άρη
Κατηγορία:Σέντερ
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές στους Μεσογειακούς Αγώνες 1951
Κατηγορία:Καλαθοσφαιριστές στους Μεσογειακούς Αγώνες 1955
Κατηγορία:Αθλητές στους Θερινούς Ολυμπιακούς Αγώνες 1948
Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Κατηγορία:Καλαθοσφαιριστές Ευρωμπάσκετ 1949
Κατηγορία:Έλληνες προπονητές καλαθοσφαίρισης στο εξωτερικό